Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. , 68/18., 98/19., 64/20., 151/22 i 156/23) i članaka 5. i 6. Pravilnika o načinu i postupku zapošljavanja u Osnovnoj školi „Matija Gubec“, Magadenovac, (u daljnjem tekstu: Pravilnik), ravnatelj Osnovne škole „Matija Gubec“, Magadenovac raspisuje

**NATJEČAJ**

**za zasnivanje radnog odnosa**

**UČITELJ/UČITELJICA INFORMATIKE** – 1 izvršitelj, na neodređeno puno radno vrijeme (40 sati tjedno)

Mjesto rada: Područni odjeli: Golinci, Miholjački Poreč, Lacići, Beničanci, Radikovci, Čamagajevci, Kućanci i Područna škola Marijanci.

**UVJETI za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu (Narodne novine broj 93/14, 127/17, 98/19, 151/22, 46/23 i 64/23), kandidat mora ispuniti i

**posebne uvjete:**

**-** poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

- odgovarajuća vrsta i razina obrazovanja iz članka 105. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17., 68/18.,98/19., 64/20., 151/22. i 156/23) te iz članka 17. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20).

**ROK** **za podnošenje prijava je** **8 dana** od dana objave natječaja na mrežnoj stranici i oglasnoj ploči Osnovne škole „Matija Gubec“, Magadenovac te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz **pisanu i vlastoručno potpisanu prijavu** kandidati su obvezni priložiti:

1. Životopis
2. Diploma odnosno dokaz o stečenoj stručnoj spremi (preslik)
3. Dokaz o državljanstvu ( preslika domovnice ili osobne iskaznice)
4. Uvjerenje da nije pod istragom i da se protiv kandidata/kandidatkinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, **ne starije od dana raspisivanja natječaja.**
5. Elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava ili preslike ovjerene od strane javnog bilježnika prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se neposredno ili poštom na adresu: **OSNOVNA ŠKOLA „MATIJA GUBEC“, Školska 3., 31542 Magadenovac,**

**s naznakom: „Natječaj za učiteljicu/učitelja informatike“.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 2. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19., 84/21. i 156/23) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://www.zakon.hr/z/973/Zakon-o-hrvatskim-braniteljima-iz-Domovinskog-rata-i-%C4%8Dlanovima-njihovih-obitelji>

Kandidat koji ostvaruje pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine, broj 84/21.), dužan je u prijavi na natječaj pozvati se na to pravo i uz prijavu priložiti sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. ,39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu na temelju kojeg se osoba može upisati u očevidnik zaposlenih osoba sa invaliditetom te dokaz iz kojeg je vidljivo na koji način je prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92,57/92, 77/92,27/93,58/93,2/94, 76/94, 108/95,108/96,82/01,103/03 , 148/13 i 98/19) poziva se da priliom prijave na natječajosim dokaza o ispunjavanju traženih uvjeta, priloži i rjršrnje ili potvrdu o priznatom statusu iz koje je vidljivo spomenuto pravo , izjavu da do sada nije koristila pravo prednosti prilikom zapošlajavnja po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca.

Kandidati koji su pravodobno dostavili potpunu prijavu sa svim prilozima i ispunjavju uvjete natječaja dužni su pristupiti procjeni odnosno vrenovanju kandidata sukaldno Pravilniku o načinu i postupku zapošljavanja u Osnovnoj školi “Matija Gubec”, Magadenovac <https://os-mgubec-magadenovac.skole.hr/zakoni-i-pravilnici/>

Obavijest i upute prijavljenim kanditatima za procjenu odnosno vrednovanje bit će objavljena na mrežnoj stranici Škole najmanje pet dana prije održavanja procjene.

Ako kandidat ne pristupi procjeni odnosno vrednovanju više se ne smatra kandidatom.

Podnošenjem prijave na natječaj kandidat daje izričitu privolu Osnovnoj školi „Matija Gubec“, Magadenovac da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

O rezultatima izbora kandidati će biti obaviješteni javnom objavom na mrežnoj stranici Škole u roku 15 dana od donošenja Odluke o izboru kandidata, odnosno u skladu sa člankom 18. Pravilnika o načinu i postupku zapošljavanja u Osnovnoj školi “Matija Gubec”, Magadenovac.

O rezultatima natječaja kandidati će biti obaviješteni na mrežnoj stranici Osnovne škole „Matija Gubec“, Magadenovac <https://os-mgubec-magadenovac.skole.hr/obavijesti-o-rezultatima-izbora/> u rubrici pod nazivom „ZAPOŠLJAVANJE“, podrubrici „OBAVIJEST O REZULTATIMA IZBORA“, u roku 15 dana od dana donošenja Odluke o izboru kandidata.

U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 18. stavak 2. Pravilnika o načinu i postupku zapošljavanja u Osnovnoj školi „Matija Gubec“, Magadenovac.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Natječaj je objavljen **dana 23. rujna 2025**. godine, na mrežnoj stranici Osnovne škole „Matija Gubec“u rubrici pod nazivom „ZAPOŠLJAVANJE“, podrubrici „NATJEČAJI“ i na oglasnoj ploči Osnovne škole „Matija Gubec“, Magadenovac, te mrežnoj stranici i oglasnoj ploči Hrvatskog zavoda za zapošljavanje i traje do **1. listopada** **2025.**

Ravnatelj:

Marko Havidić

KLASA: ­­­­­112-01/25-01/06

URBROJ: 2115-07-01-25-06

Magadenovac, 23. rujna­­­­­­ 2025.